“Kosik! Aku neleki!” panjaluke Arief. Arief banjur njupuk salembar saka tumpukan gambar sing durung didumke kuwi. Sawise usulan thok rut lan neleki wis dileksanani, Hendy lagi bisa ngedumke mubeng siji-siji nganti kabeh pasarta entuk bagean gambar cacah loro. Gandheng Arief wis neleki siji, kari tambah didumi siji maneh. Dene Hendy entuk bagean gambar cacah telu dhewe, amarga sing siji mengko kudu ditibakake kanggo miwiti mlakune dolanan, utawa kanggo nyetop yen rumangsa wis nglumpukke biji dhuwur dhewe.